Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 191/14/6601	Banská Bystrica, 7.10.2014
EEČ : 2-45-264-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Banská Bystrica
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
v presne nezistenom čase okolo 12.20 h 13. marca 2014 v Banskej Bystrici na Školskej ulici na SOŠ na chodbe pred triedou najskôr slovne a potom fyzicky napadol XXXXX, nar. XXXXX za prítomnosti XXXXX, nar. 30.08.1996, XXXXX, nar. 21.06.1996 a XXXXX, nar. 13.05.1997 tak, že ho udrel päsťou do tvárovej časti hlavy v oblasti nosa a následne ho dvakrát kopol kolenom do brucha, čím mu spôsobil zlomeninu nosovej kosti s posunom, ktoré zranenie si vyžiadalo dobu liečenia v trvaní 21 dní.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 3 Trestného poriadku uhradiť počas skúšobnej doby poškodenému XXXXX, nar. 11.11.1959 škodu vo výške 300,- € a to v pravidelných mesačných splátkach vo výške 30,-€ vždy k 30. dňu príslušného mesiaca.

Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením  povereného príslušníka OOPZ  XXXXX-západ pod ČVS:ORP – 336/OZ-BB-2014 zo 07.04.2014 bolo  podľa § 206 ods. 1 Tr. por. vznesené obvinenie  XXXXX za prečin ublíženia na zdraví podľa § 156 ods. 1 Trestného  zákona a prečin výtržníctva podľa § 364 ods. 1 písm. a/ Trestného zákona,  ktorého sa dopustil na tom skutkovom základe, ako je uvedené vo výrokovej časti uznesenia.

V priebehu skráteného vyšetrovania boli k veci vypočutí - obvinený XXXXX, svedok-poškodený XXXXX a svedkovia XXXXX, XXXXX, XXXXX, XXXXX a XXXXX.

Z výpovede obvineného vyplýva, že sa ku skutku v plnej miere priznáva. Je mu to veľmi ľúto a už sa to nikdy nestane. Do budúcnosti sa takéhoto konania vyvaruje, svoj čin si uvedomuje. Je ochotný vyplatiť škodu, avšak nakoľko nemá takú hotovosť, chce to vyplatiť v splátkach.

Podľa § 156 ods. 1, ods. 2 písm. a/  Tr. zák. sa prečinu ublíženia na zdraví dopustí ten, kto inému úmyselne ublíži na zdraví a taký čin spáchana chránenej osobe.
	Podľa § 364 ods. 1 písm. a/, ods. 2 písm. c/ Tr.zák. sa prečinu výtržníctva dopustí ten, kto sa dopustí fyzicky a verejne hrubej neslušnosti tým,že napadne iného a taký čin spácha v prítomnosti osôb mladších ako osemnásť rokov.

V zmysle ust. § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu, podmienečne zastaviť trestné stíhanie, ak:
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a
c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Obvinený sa v prípravnom konaní ku skutku priznal a svoje konanie úprimne oľutovali. Zároveň sa dopustil prečinov, za ktoré trestný zákon ukladá trestnú sadzbu vo výmere 6 mesiacov  až tri roky.

Obvinený je v súčasnosti študentom SOŠ Automobilové Banská Bystica.  Priestupkovo bol doposiaľ prejednávaný 1 krát za priestupok proti majetku podľa § 50 ods. 1 zákona č. 372/1990 Zb. Súdom trestaný nebol.

S poukazom na tieto skutočnosti možno vyvodiť záver, že obvinený spĺňa zákonné podmienky pre podmienečné zastavenie  trestného stíhania.

Podľa § 216 ods. 2 Tr. por. v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Podľa § 216 odsek 3 Trestného poriadku sa obvinenému, ktorý uzatvoril s poškodeným dohodu o náhrade škody v uznesení o podmienenčnom zastavení trestného stíhania uloží, aby škodu v priebehu skúšobnej doby uhradil.

Vzhľadom na okolnosti prípadu, na osobu obvineného ako aj vzhľadom na uzatvorenú dohodu o náhrade škody som mu určila skúšobnú dobu v trvaní 12 mesiacov, ktorú považujem za dostatočnú.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavlina Zlochová
prokurátorka